01/03/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Bases II concurso viñetas “Concilias?”, en conmemoración do 8 de marzo de 2011, Día das Mulleres Traballadoras

A sensibilización da sociedade ante a igualdade de oportunidades entre mulleres e homes é unha responsabilidade de todas/os, e por isto considérase necesario o apoio institucional para alcanzar a igualdade real na nosa sociedade. Co obxecto de xerar unha conciencia reflexiva e fomentar a participación social das/os adolescentes, a Deputación da Coruña, no marco das actuacións para a conmemoración do 8 de marzo “Día das Mulleres Traballadoras”, convoca o II Concurso de viñetas baixo o título “Concilias?” para fomentar a implicación dun xeito activo do público xuvenil sensibilizando sobre a importancia da conciliación da vida familiar, persoal e laboral, entendendo que conciliar é compatibilizar o traballo remunerado co traballo doméstico e as responsabilidades familiares sen esquecerse do desenvolvemento persoal de cada individuo. O obxecto do certame é empregar a viñeta ou tira de viñeta (máximo 4 viñetas) para resaltar actitudes positivas en materia de conciliación da vida familiar, persoal e laboral. Poderán participar todas as persoas físicas con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante/s só poderá presentar unha única obra orixinal e inédita escrita en galego e non premiada con anterioridade. O premio concederase á viñeta que no marco da conmemoración do 8 de marzo como o Día das Mulleres Traballadoras pretenda sensibilizar e resaltar actitudes positivas sobre: - A necesidade de compatibilizar o traballo remunerado co traballo doméstico e as responsabilidades familiares sen esquecerse do desenvolvemento persoal de cada individuo. - Propostas de medidas de conciliación da vida persoal, familiar e laboral que mellore a presente problemática social a favor da promoción da igualdade de oportunidades entre mulleres e homes. - Avantaxes das medidas de conciliación da vida persoal, familiar e laboral. Os textos empregados deberán respectar os principios da lexislación vixente en Políticas de Igualdade de Xénero e Prevención da Violencia de Xénero. Medidas: A viñeta poderá presentarse en formato como mínimo DIN A 5 e como máximo en DIN A 4. Os traballos faranse en cartolina. Técnica: poderá empregarse técnica libre. A obra poderá estar composta por unha viñeta ou por un máximo de 4 viñetas cun fío condutor. A obra non poderá ir asinada co nome. O idioma empregado será o galego Outorgarase primeiro, segundo e terceiro premio. - O primeiro premio consistirá nun Netbook e unha colección de cómics. - O segundo e terceiro premio consistirá nun Apple Ipod e unha colección de cómics. As persoas premiadas poderán recibir na entrega un recordo da súa participación no concurso. A Deputación resérvase o dereito a facer uso das obras, cedéndolle a persoa autora os dereitos para que a Deputación poida empregala para calquera campaña de sensibilización e información das actividades da Deputación da Coruña relacionadas co fomento da igualdade de xénero. Prazo: o prazo de admisión de obras ábrese o día seguinte á publicación das presentes bases no BOP e péchase o 31 de marzo de 2011 ás 23.55 h. Forma de presentación: os traballos entregaranse nun sobre pechado no seu exterior (1) indicarase “II Concurso de Viñetas: Concilias?” e un pseudónimo como identificador do traballo. Dentro deste sobre métese o traballo e un sobre pechado (2) co pseudónimo no exterior, e no seu interior a folla de aceptación dos compromisos e autorización de datos da caracter persoal (anexo1) cos datos requiridos. As candidaturas presentarase no Rexistro Xeral da Deputación Provincial da Coruña, Avda. Alférez Provisional 2, 15006 A Coruña, ou no indicado no art. 38.4 da Lei 30/1992, do 26 novembro, RXPAC, indicando no exterior do sobre: “II Concurso de Viñetas: Concilias?” Deputación da Coruña. O xurado estará presidido polo Rafael Francisco Obis Rejano ou persoa na que delegue, e formarán parte del a deputada delegada na área de Políticas de Igualdade de Xénero, persoal técnico da sección de Servizos Sociais, e un profesional de recoñecido prestixio no eido das artes ou do deseño gráfico. Actuará como secretario/a da corporación a persoa funcionaria en quen se delegue. Esta será a persoa encargada de abrir o sobre (2) da obra que resulte finalista. O xurado actuará en pleno, sendo necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92 do 26 de novembro. A deputación resérvase o dereito de modificar as condicións en calquera momento, incluso podendo chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio, e a súa proposta será obxecto de resolución da Presidencia desta Deputación, que é o órgano competente para resolver o premio. A concesión do premio decidirase antes do 15 de abril do 2011, e darase a coñecer a través dos distintos medios de comunicación. A entrega de premios celebrarase nas dependencias da Deputación e avisaranse as persoas gañadoras cunha semana de antelación. Non se devolverán os traballos presentados e non premiados. A partir do día seguinte á concesión do xurado dos traballos premiados os outros poderán ser destruídos. A participación nesta convocatoria supón a total aceptación destas bases. ––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––– Nome e apelidos Data de nacemento Enderezo Localidade Concello Código Postal Teléfono NIF Pseudónimo empregado Outros datos:  Achégase fotocopia do DNI  A participación nesta convocatoria supón a total aceptación das bases, cedéndolle os dereitos para que a Deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data___________________________________ (sinatura da persoa participante) Autorización para a publicación dos datos persoais* e cesión de imaxe das persoas participantes menores de idade no concurso de cómic “Concilias?” actividade no marco da conmemoración do 8 de marzo “Día das mulleres traballadoras” 2011. Don/Dona. con DNI. como pai/nai ou titor/a do/a menor. autorizo á Deputación da Coruña ao emprego dos datos de carácter persoal, e imaxes para fins de difusión e publicidade que se considere conveniente no marco do fomento da igualdade de xénero.” En _______ a _____ de __________ de 2011 Asinado (pai, nai, titor/a legal) *Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de Decembro, sobre a protección de datos de carácter persoal. * Este documento engadirase no sobre pechado (2) depositado no interior do sobre (1) que contén o traballo. A Coruña, 24 de febreiro de 2011 O presidente O secretario Salvador Fernández Moreda José Luís Almau Supervía